8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 465 της 31/31 Μαΐου 1965 (ΦΕΚ Α΄ 104) Περί διατηρήσεως Συμβουλίων και Επιτροπών αρμοδιότητος Υπουργείου Εξωτερικών Έχοντες υπ’ όψει την παρ. 1 του άρθρ. 4 του Ν.Δ. 4352/1964 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ», ως τούτο συνεπληρώθη δια των παρ. 2 και 3 του άρθρ. 22 του Ν.Δ. 4373/1964, την παρ. 3 του άρθρ. 14 του υπ’ αριθ. 4459/1965 Νόμου, ως και την υπ’ αριθ. 508 από 24 Μαΐου 1965 γνωμοδότησιν του Συμβουλίου Επικρατείας, προτάσει του Προέδρου της Κυβερνήσεως και των Υπουργών Συντονισμού, Εξωτερικών και Οικονομικών, απεφασίσαμεν και διατάσσομεν: Άρθρον μόνον.-Διατηρούνται τα κάτωθι Συμβούλια και Επιτροπαί αρμοδιότητος του Υπουργείου Εξωτερικών με την ισχύουσαν μέχρι σήμερον σύνθεσιν αυτών: Σελ. 122 1)Επιτροπή του άρθρ. 5 του Δ. υπ’ αριθ. 368/ 1964 «περί κατανομής της καταβληθείσης υπό της Αυστριακής Κυβερνήσεως, δυνάμει της ΕλληνοΑυστριακής Συμφωνίας της 6ης Ιουλ. 1961, αποζημιώσεως δια ζημίας ας υπέστησαν Έλληνες υπήκοοι κατά την περίοδον ουδετερότητος της Ελλάδος κατά τον Α΄ Παγκόσμιον Πόλεμον. 2)Επιτροπή του άρθρ. 41 του Κ.Ν. 4952/1931 «περί οργανώσεως της Κεντρικής, Πρεσβευτικής και Προξενικής Υπηρεσίας του επί των Εξωτερικών Υπουργείου». 3)Επιτροπαί των άρθρ. 1 και 2 του Νόμ. 1766/ 1951 «περί συστάσεως εν Βενετία Ελληνικού Ινστιτούτου Βυζαντινών και Μεταβυζαντινών Σπουδών». 4)Γνωμοδοτικόν και Πειθαρχικόν Συμβούλιον των Β. Ταγμάτων Αξίας και Τιμής του άρθρ. 2 του Α.Ν. από 19/20 Νοεμ. 1935 «περί μεταρρυθμίσεως και συμπληρώσεως της περί παρασήμων νομοθεσίας», ως ούτος ετροποποιήθη δια του Ν.Δ. 3965/10.8.1959. 5)Το Διοικητικόν Δικαστήριον του άρθρ. 6 του Ν.Δ. 3776/1957 «περί κυρώσεως της εν Αθήναις, της 25ην Αυγ. 1956, υπογραφείσης Ελληνο-Ρουμανικής Συμφωνίας περί διακανονισμού των μεταξύ των δύο χωρών εκκρεμών οικονομικών ζητημάτων». 6)Συμβούλιον του Ταμείου Εκπαιδευτικής και Φιλανθρωπικής Προνοίας του Α.Ν. από 28/30.1935 «περί συστάσεως Ταμείου Εκπαιδευτικής και Φιλανθρωπικής Προνοίας (Τ.Ε.Φ.Π.) παρά τη εν Καΐρω Πρεσβεία», ως ούτος ετροποποιήθη και συνεπληρώθη δια των Α.Ν. της 25 Ιαν. 1936, της 7 Μαρτ. 1936, της 12 Μαρτ. 1936, του Νόμ. 1479 από 7 Αυγ. 1950 και του Νόμ. 3258 από 27 Μαΐου 1955. 40.Α.δ.6-8 Συμβούλια και Επιτροπές 7)Επιτροπή του άρθρ. 42 του Κ.Ν. 4952/1931 «περί οργανώσεως της Κεντρικής, Πρεσβευτικής και Προξενικής Υπηρεσίας του επί των Εξωτερικών Υπουργείου». 8.Συμβούλιον του Ταμείου Εκπαιδευτικής και Φιλανθρωπικής Προνοίας του Α.Ν. 2106 από 23 Νοεμ. 1939 «περί συστάσεως Ταμείου Κοινοτικής, Εκπαιδευτικής και Φιλανθρωπικής Προνοίας παρά τη εν Βουένος Άϋρες Πρεσβεία». Διατηρείται επίσης η Επιτροπή του άρθρ. 1 παρ. 1 εδάφ. α΄ του Α.Ν. 704/1948 «περί εκτελέσεως ενίων διατάξεων των περί Ειρήνης Συνθηκών και τροποποιήσεως διατάξεών τινων του Α.Ν. 2636/ 1940», τροποποιουμένης της συνθέσεως αυτής ως ακολούθως: α)Εκ του Γενικού Διευθυντού του επί των Εξωτερικών Υπουργείου, ως Προέδρου. β)Εκ του Διευθυντού της Διευθύνσεως Οικονομικών Υποθέσεων και του Διευθυντού της αρμοδίας αναλόγως του συζητουμένου θέματος, Πολιτικής Διευθύνσεως. γ)Εκ του Επιτίμου Νομικού Συμβούλου του Υπουργείου των Εξωτερικών. δ)Εξ ενός εκ των δύο Νομικών Συμβούλων του Υπουργείου των Εξωτερικών. Τα μέλη του Συμβουλίου αναπληρούν οι νόμιμοι αυτών αναπληρωταί. Τον Επίτιμον Νομικόν Σύμβουλον, κωλυόμενον, αναπληροί ο Τεχνικός Σύμβουλος της Διευθύνσεως Οικονομικών Υποθέσεων. Εις τον αυτόν επί των Εξωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 